Camargue (okcitansko "Camarga", poslovenjeno "Kamarga") je ozemlje v jugovzhodni francoski pokrajini Provansi, obdano z dvema rokavoma delte Rone, vzhodno Veliko in zahodno Malo Rono, ter Sredozemskim morjem. Upravno leži znotraj departmaja Bouches-du-Rhône. Razprostira se tudi v močvirnato nižavje zahodno od Male Rone, "Petit Camnargue", v departmaju Gard. Po njem je imenovana vojaška operacija med prvo indokitajsko vojno. Camargue je od 1. decembra 1986 na seznamu mokrišč v okviru Ramsarske konvencije.